அனைவரும், அமரின் உயர்ந்தார்; அகலிடம் நெளிய நடந்தார்; அனைவரும், வரனின் அமைந்தார்; அசனியின் அணிகள் அணிந்தார்; அனைவரும், அமரரை வென்றார்; அசுரரை உயிரை அயின்றார்.	15 குறுகின கவசரும், மின்போல் குரை கழல் உரகரும், வன் போர் முறுகின பொழுதின், உடைந்தார் முதுகிட, முறுவல் பயின்றார்; இறுகின நிதியின் கிழவன் இசை கெட, அளகை எறிந்தார்; தெறுகுநர் இன்மையின், வன் தோள், தினவுற உலகு திரிந்தார்.	16 'வரைகளை இடறுமின்' என்றால், 'மறி கடல் பருகுமின்' என்றால்,